CELEX: 32010D0015(01)
Language: fi
Date: 2010-09-21 00:00:00
Title: 2010/574/EU: Euroopan keskuspankin päätös, annettu 21 päivänä syyskuuta 2010 , niille jäsenvaltioille, joiden rahayksikkö on euro, myönnettävien ERVV-lainojen hallinnoimisesta (EKP/2010/15)

28.9.2010   
            
            
               FI
            
            
               Euroopan unionin virallinen lehti
            
            
               L 253/58
            
         EUROOPAN KESKUSPANKIN PÄÄTÖS,
   annettu 21 päivänä syyskuuta 2010,
   niille jäsenvaltioille, joiden rahayksikkö on euro, myönnettävien ERVV-lainojen hallinnoimisesta
   (EKP/2010/15)
   (2010/574/EU)
   EUROOPAN KESKUSPANKIN JOHTOKUNTA, joka
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 17 ja 21 artiklan,
   sekä katsoo seuraavaa:
   
               (1)
            
            
               EKPJ:n perussäännön 17 artiklan mukaan Euroopan keskuspankki (EKP) voi toimiensa toteuttamiseksi avata tilejä luottolaitoksille, julkisyhteisöille ja muille markkinaosapuolille.
            
         
               (2)
            
            
               EKPJ:n perussäännön 21.1 ja 21.2 artiklan mukaan EKP voi toimia unionin toimielinten tai laitosten, jäsenvaltioiden keskushallintojen, alueellisten, paikallisten tai muiden viranomaisten, muiden julkisoikeudellisten laitosten tai julkisten yritysten verojen ja maksujen välittäjänä.
            
         
               (3)
            
            
               Jäsenvaltioiden, joiden rahayksikkö on euro, ja Luxemburgin lain mukaisen, European Financial Stability Facility, Société Anonyme -nimisen (Euroopan rahoitusvakausväline, ERVV) osakeyhtiön välillä on tehty ERVV-puitesopimus. Jäsenvaltiot, joiden rahayksikkö on euro, ovat ERVV:n osakkaina. ERVV-puitesopimus tuli voimaan ja sitovaksi 4 päivänä elokuuta 2010.
            
         
               (4)
            
            
               ERVV-puitesopimuksen nojalla ja ERVV:n yhtiöjärjestyksen mukaisesti ERVV antaa lainaohjelmien (jäljempänä ’lainaohjelmat’) muodossa rahoitusta jäsenvaltioille, joiden rahayksikkö on euro, jos nämä jäsenvaltiot ovat rahoitusvaikeuksissa ja ne ovat tehneet Euroopan komission kanssa talouspoliittisia ehtoja sisältävän yhteisymmärryspöytäkirjan.
            
         
               (5)
            
            
               ERVV-puitesopimuksen 3 artiklan 5 kohdassa todetaan, että ERVV:n jäsenvaltiolle, jonka rahayksikkö on euro, myöntämä laina maksetaan ERVV:n tililtä kyseisen lainansaajana olevan jäsenvaltion tilille, joka on avattu lainaohjelmaa varten EKP:ssä. ERVV-puitesopimuksen 12 artiklan 2 kohdan nojalla ERVV ja EKP voivat tehdä sopimuksen EKP:n toiminnasta maksuasiamiehenä ja ERVV voi nimittää EKP:n hoitamaan pankki- ja arvopaperitilejään.
            
         
               (6)
            
            
               On vahvistettava säännökset ERVV:n maksutilistä, joka avataan EKP:ssä lainaohjelmien toteutusta varten,
            
         ON HYVÄKSYNYT TÄMÄN PÄÄTÖKSEN:
   1 artikla
   Maksutilin avaaminen
   EKP avaa ERVV-puitesopimuksen nojalla lainaohjelmia varten maksutilin ERVV:n nimissä.
   2 artikla
   Maksutiliä koskevien maksujen hyväksyminen
   EKP hyväksyy maksujen suorittamisen ERVV:n nimissä avatulle maksutilille tai tältä maksutililtä vain, jos nämä maksut liittyvät lainaohjelmaan.
   3 artikla
   Ohjeiden hyväksyminen ja maksutilin hallinnoiminen
   EKP hyväksyy ERVV:n nimissä avatun maksutilin osalta ohjeita ainoastaan ERVV:ltä tai asiamieheltä, jonka ERVV mahdollisesti nimittää ERVV-puitesopimuksen nojalla toimimaan puolestaan, ja toimii vain näiden ohjeiden perusteella. Jos asiamies nimitetään ja ERVV on pyytänyt EKP:tä hyväksymään tämän asiamiehen, asiamies hoitaa seuraavia tehtäviä: a) antaa ERVV:n nimissä avattuun maksutiliin liittyviä ohjeita ja b) hallinnoi tätä tiliä yksinomaisesti ja pysyvästi.
   4 artikla
   Maksutilin saldo
   ERVV:n nimissä avattavalle maksutilille ei saa jäädä hyvityssaldoa sen jälkeen kun johonkin lainaohjelmaan liittyvät maksut on suoritettu, eikä tälle maksutilille siirretä varoja ennen päivää, jona maksuja on suoritettava jonkin lainaohjelman perusteella. ERVV:n nimissä avattavalle maksutilille ei saa missään vaiheessa jäädä velkasaldoa. Tästä syystä ERVV:n nimissä avattavalta maksutililtä suoritettavat maksut eivät saa ylittää kyseisellä tilillä olevaa hyvityssaldoa.
   5 artikla
   Korko
   Mikäli edellä 4 artiklassa säädetystä huolimatta ERVV:n nimissä avatulle maksutilille jää hyvityssaldo yön yli, EKP maksaa tästä saldosta koron, joka vastaa soveltuvaa EKP:n talletuskorkoa laskettuna periaatteella todelliset päivät/360. Mitä 2 artiklassa säädetään, ei vaikuta EKP:n maksutilille maksamaan korkoon.
   6 artikla
   Voimaantulo
   Tämä päätös tulee voimaan seuraavana päivänä sen jälkeen kun se on julkaistu Euroopan unionin virallisessa lehdessä.
   
      Annettu Frankfurt am Mainissa 21 päivänä syyskuuta 2010.
      
         
            EKP:n puheenjohtaja
         
         Jean-Claude TRICHET